Virumaa Autospordiklubi Plekikiisu
Reg. nr 80183799; asukoht Tapa, Jaani 24
a/a Hansapank 221021913337

Virumaa Autospordiklubi Plekikiisu
Spordipäev 2005 

Registreeritud EAL-s nr 122/AK

V.A.S.K. Plekikiisu tähistab hooaja lõppu taaskord Spordipäevaga. Üritusele on oodatud kõik klubi liikmed, toetajad ja Plekikiisu sõbrad-konkurendid võistlusrajalt koos pereliikmete ja mehhanikutega.

1. Koht ja aeg
1 oktoobril 2005 Tapal.
Mandaat võistlejaile ja mehhaanikutele Tapa krossirajal kell 9-10. Võistluse orienteeruv algus kell 1030.
Kehalised harjutused kell 15 spordihoones.
Kell 19 algab vaba aeg koos koosviibimisega ühes Tapa kõrtsis. Vahepealsed olulised kellajad täpsustuvad Spordipäeva käigus.

2. Spordipäeva organiseerimine ja juhtimine
Spordipäev toimub vastavuses Plekikiisu sisekorraeeskirjade, südametunnistuse ja organiseerimisvõimega ning EAL võistlusmäärustega.
	2.1. Ametnikud:
Jaan Villak
Mart Kork
Avo Murakas

3. Rada
	3.1. Tapa krossirada, mille asukohta kõik loodetavasti teavad.
	3.2. Tapa spordihoone.
	3.3. kõrts Tapal.

4. Võistlusklassid
	4.1. EAL-i 2005 a. võistluslitsentsi omavad krossimehed.
		4.1.1. Veoautod GAZ 51/52 ja GAZ 53 ühises arvestuses. (PS: lubatud võistelda ka ralli teh. tingimustele vastavatel veoautodel)
		4.1.2. Veobagid GAZ 51 ja GAZ 53 ühises arvestuses.
	4.2. Veteranid ja mehhaanikud veoautodel GAZ 51/52 ja GAZ 53 ühises arvestuses.

5. Võistluste käik
	5.1. Võistluste käik Tapa krossirajal
	5.1.1. Klassidele 4.1.1. ja 4.1.2. toimub võistlus kolmes etapis. I etapp sprint; II ja III etapp veoautokross. 
Sprindil käsitsi ajavõtt 0,1 sekundi täpsusega. Distantsi orienteeruv pikkus 3 km. Rajaga tutvumine jalgsi.
II etapi stardikoht vastavalt sprindis saavutatud tulemusele (esimene valib stardikoha esimesena, teine teisena jne. Sprindis katkestanutele viimased stardikohad.). Kui osalejaid on rohkem kui 15, toimub II etapis B-finaal, kust paremad pääsevad A-finaali.
III etapi start vastavalt I ja II etapi kohapunktide summale (väikseima kohapunktide summa omanik valib esimesena, teine teisena jne.).
Spordipäeva autokrossi paremusjärjestus vastavalt III etapi finishiprotokollile.
Kõik stardid lipuga.
		5.1.2. Klassile 4.2. toimub võistlus kolmes etapis. I etapp sprint; II etapp mehaaniku võistlus; III etapp paariskross. Ühel autol saab võistelda kuni 3 (kolm) võistlejat. 
Sprint sama mis klassidele 4.1.1. ja 4.1.2. 
II etapp mehhaaniku võistlus osavusele, kiirusele ja täpsusele (a la ratta vahetus vms). III etapp (paariskross) toimub Tapa krossirajal väljalangemis-süsteemis. Võistluspaarid loositakse. Loosimisel arvestatakse ühel autol võistlejatega. Juhul, kui finaalis (või kohasõitudes) kohtuvad kaks ühel autol sõitvat võistlejat, peab üks neist ise endale leidma asendusauto. Võistlusdistants 1 ring; paarisisene paremusjärjestus selgub ajavõrdluses. Paaride kaotajatele lohutussõidud. Kõik kohad selgitatakse välja, orienteeruv startide arv ühele võistlejale 4-6 (sõltub osalejate arvust).
Üldine paremusjärjestus kolme erineva etapi kohapunktide liitmisel.

6. Autasustamine
6.1. Klassi võitjat autasustatakse karikaga. Klassi 2. ja 3. kohta autasustatakse medaliga.
6.2. Autasustamine õhtusöögil.
	6.3. Õhtusöögi ajal Plekikiisu eriauhinnad ja tänukirjad sponsoritele. (Soovi korral võivad omi sponsoreid austada ka teised klubid; vajalik eelnev kokkulepe korraldajaga.)

7. Vastutus ja kindlustus
EAL-i võistluslitsentsi omavatel meestel käib see asi nagu ikka. Mehhanikud ja veteranid täidavad enne võistlust avalduse, kus kinnitavad omavastutust.

8. Osavõtutasu
Osavõtutasu kõigis klassides 200 krooni (osavõtutasu sisaldab õhtusööki ja tervitusnapsi.). Fännidele, pereliikmetele jms spordivõistlused saalis ja õhtusöök 200 krooni.

9. Etteteatamine ja ettemaksmine
Kõik võistlejad on kohustatud oma ilmumisest korraldajat eelnevalt teavitama. Kirja tuleb panna ka mehhanikute, naiste ja fännklubi hulk (see on vajalik õhtusöögi õiglaseks jaotumiseks osalevate isikute vahel).
Söögiraha(d) palume hiljemalt 28. septembril üle kanda juhendi päises leiduvale pangaarvele. Märkusena lisada maksja nimi ja nimekiri neist, kelle eest makstakse.
Täiendav info Mart Kork 56 640 014.
PS: Mardilt ka info ööbimisvõimaluse ja autode parkimise kohta.